Tidligt fredag blev det opdaget, at flere fisk er blevet forgiftet i en sø for at dræbe rovfuglene i området, og det er langtfra første gang.

Fredag udsendte Miljøstyrelsen et pludseligt varsel, da der var opdaget flere døde fisk med en ekstremt farlig nervegift i sig ved en sø i Store Vildmose ved Brønderslev. Men selvom giften er fundet i fisk, skønner man fra Fødevarestyrelsens side, at formålet var at ramme fredede rovdyr i området såsom oddere og rovfuglene. Rovdyrene skulle æde fiskene i søen og derefter dræbes af giften. Og det er langtfra første gang, at folk har set sig så generet af det lokale dyreliv, at de har lagt det meget farlige giftstof carbofuran ud. Det er i flere tilfælde gået udover fredede rovfugle samt én hund, og vi har samlet en liste over de kendte tilfælde her: April 2010: En rød glente bliver fundet død ved Trelleborg på Vestsjælland. Juni 2010: To havørne forgiftes og dør ved Odense Fjord. Marts 2011: En havørn findes død ved Bovballe på Langeland. 2012: To hunde æder carbofuran-forgiftet kød og dør på Sydjælland Marts 2012: En kongeørn fra Tjele Gods ved Viborg dør af gift. Sommeren 2012: To havørne ved Tranekær på Langeland findes døde af gift. Oktober 2012: I Køge dør en rød glente af carbofuran. November 2012: Endnu en rød glente dør af gift ved Frijsenborg Gods i Østjylland. April 2013: En hund på Præstø dør af giften. Juni 2013: En pakke forgiftet kød bliver fundet i en pose Tureby Hestehave på Sjælland. November 2015: En hel tårnfalkefamilie dør på Lolland, efter de har taget en forgiftet rotte eller mus med hjem. 2016: En rød glente fra Vrå i Vendsyssel forgiftes og dør. Kilde: DOF (Dansk Ornitologisk Forening)